section_heading: Klupska karijera
paragraph_text: Numan je rođen u Heemskerku na sjeveru Nizozemske a karijeru je započeo u amaterskom klubu SV Beverwijku. Profesionalni nogomet je počeo igrati za Haarlem u kojem je debitirao 26. ožujka 1988. Izvorno je bio na napadačkoj poziciji, međutim njegov tadašnji trener Dick Advocaat ga je preselio u obranu na mjesto lijevog beka.